Emily Seebohm

**Emily Jane Seebohm** (s. 5. kesäkuuta 1992 Adelaide) on australialainen uimari. Hän on voittanut 4&nbsp;×&nbsp;100 metrin sekauintiviestissä kultaa maailmanmestaruuskilpailuissa Melbournessa 2007 ja olympialaisissa Pekingissä 2008. Olympialaisissa hänen kanssaan samassa joukkueessa uivat Leisel Jones, Jessicah Schipper ja Libby Trickett.

Rooman MM-kilpailuissa 2009 Seebohm sai pronssia 100&nbsp;metrin selkäuinnissa ajalla 58,88. Lisäksi hän kuului hopeaa saaneeseen Australian sekauintiviestijoukkueeseen. Irvinen Tyynenmeren-mestaruuskilpailuissa 2010 hän saavutti kultaa 100 metrin selkäuinnissa ja 200 metrin sekauinnissa sekä hopeaa 100 metrin vapaauinnissa, 50 metrin perhosuinnissa ja 4&nbsp;×&nbsp;100 metrin vapaa- ja sekauintiviesteissä. 

Delhin Kansainyhteisön kisoissa 2010 Seebohm voitti kultaa 100 metrin selkäuinnissa sekä 4&nbsp;×&nbsp;100 metrin vapaa- ja sekauintiviesteissä. Lisäksi hän sai hopeaa 100 metrin vapaauinnissa ja 200 metrin sekauinnissa sekä pronssia 50 ja 200 metrin selkäuinnissa sekä 50 metrin perhosuinnissa. 

Seebohm sai Lontoon olympialaisissa 2012 hopeaa 100 metrin selkäuinnissa ja 4&nbsp;×&nbsp;100 metrin sekauintiviestissä. Lisäksi hän ui alkuerissä Australian 4&nbsp;×&nbsp;100 metrin vapaauintiviestijoukkueessa, joka voitti loppukilpailussa kultaa.

Barcelonan MM-kilpailuissa 2013 Seebohm saavutti hopeaa 100 metrin selkäuinnissa sekä 4&nbsp;×&nbsp;100 metrin seka- ja vapaauintiviesteissä; jälkimmäisessä hän tosin ui vain alkuerissä. 

Seebohm saavutti 2014 sekä Glasgow'n Kansainyhteisön kisoissa että Gold Coastin Tyynenmeren-mestaruuskilpailuissa kultaa 100 metrin selkäuinnissa ja 4&nbsp;×&nbsp;100 metrin sekauintiviestissä sekä hopeaa 200 metrin selkäuinnissa. Dohan lyhyen radan MM-kilpailuissa hän sai hopeaa 50, 100 ja 200 metrin selkäuinneissa sekä 4&nbsp;×&nbsp;100 metrin sekauintiviestissä. Lisäksi hän sai pronssia 100 metrin sekauinnissa.

Kazanissa 2015 Seebohm voitti maailmanmestaruuden 100 metrin selkäuinnissa ajalla 58,26, 200 metrin selkäuinnissa ajalla 2.05,81 ja 4&nbsp;×&nbsp;100 metrin vapaauintiviestissä sekä sai pronssia 4&nbsp;×&nbsp;100 metrin sekauintiviestissä. Rio de Janeiron olympialaisissa 2016 hän saavutti hopeaa 4&nbsp;×&nbsp;100 metrin sekauintiviestissä. Saman vuoden Windsorin lyhyen radan MM-kilpailuissa hän sai hopeaa 100 metrin sekauinnissa sekä pronssia 200 metrin selkäuinnissa ja  4&nbsp;×&nbsp;100 metrin sekauintiviestissä.

Seebohm voitti  Budapestin MM-kilpailuissa 2017 kultaa 200 metrin selkäuinnissa ajalla 2.05,68. Lisäksi hän sai hopeaa 4&nbsp;×&nbsp;100 metrin vapaauintiviestissä sekä pronssia 100 metrin selkäuinnissa ja 4&nbsp;×&nbsp;100 metrin sekauintiviestissä. Hangzhoun lyhyen radan MM-kilpailuissa 2018 hän saavutti pronssia 200 metrin selkäuinnissa ja 4&nbsp;×&nbsp;50 metrin vapaauintiviestissä.

Seebohm saavutti vuodelle 2021 siirretyissä Tokion olympialaisissa kultaa 4&nbsp;×&nbsp;100 metrin sekauintiviestissä ja pronssia 200 metrin selkäuinnissa.

## Yksityiselämä
Seebohm syntyi Adelaidessa, mutta muutti Brisbaneen perheineen vuonna 1996. Hänen molemmat vanhempansa John ja Karen ovat urheilijoita. Seebohm seurusteli australialaisen uimari Mitch Larkinin kanssa vuosina 2015–2018, heidän oltuaan sitä ennen jo lapsuudenystäviä.

Seebohm kertoi tammikuussa 2021 julkisesti kärsineensä jo kaksi vuotta syömishäiriöistä. 

## Lähteet
* Tulokset ja ennätykset swimrankings.net -sivustolla 

### Viitteet

## Aiheesta muualla
* 
* Profiili Swimming Australia -sivustolla